15 የምንናገርበትን መንገድ ከምንናገረው ነገር ባልተናነሰ ልናስብበት ይገባል። ኢየሱስ ባደገበት በናዝሬት በሚገኝ ምኩራብ ውስጥ ባስተማረበት ወቅት ሕዝቡ “ከአፉ በሚወጡት የሚማርኩ ቃላት” ተደንቀዋል። (ሉቃስ 4:22) የሚማርክ ወይም ለዛ ያለው ንግግር ልብን ደስ ያሰኛል፤ እንዲህ ያለው አነጋገር፣ የምንናገረውን ነገር ኃይል ያሳጣዋል ብለን መስጋት አይኖርብንም። እንዲያውም ማራኪ የሆኑ ቃላት ንግግራችን ይበልጥ አሳማኝ እንዲሆን ያደርጋሉ። (ምሳሌ 25:15) እኛም ኢየሱስ የተወውን ምሳሌ በመከተል ንግግራችን ደግነት፣ አክብሮትና ለሌሎች ስሜት አሳቢነት የሚንጸባረቅበት እንዲሆን ማድረግ እንችላለን። ኢየሱስ ሕዝቡ እሱን ለማዳመጥ ሲሉ ያደረጉትን ጥረት ሲመለከት በጣም ስላዘነላቸው ‘ብዙ ነገር አስተምሯቸዋል።’ (ማር. 6:34) ኢየሱስ ሌሎች ቢሰድቡትም እንኳ ኃይለ ቃል አልተናገረም።—1 ጴጥ. 2:23